กินยาคุมถึงเม็ดที่13 แล้วมีเลือดออก ทั้งที่ยังไม่ถึงเวลาที่ประจำเดือนจะมา[ปกติมาเม็ดที่23]เลือดที่ออกมีสีแดงเข้มมากๆ คล้ายสีดำ มีอาการปวดท้องเหมือนเวลาประจำเดือนมาปกติ อยากทราบว่าเป็นอะไร เดิดจากอะไร จะท้องมั้ยคะ
สวัสดีค่ะ หากทานยาคุมกำเนิดเม็ดที่ 13 อยู่ แล้วมีเลือดออก น่าจะเป็นอาการเลือดออกกะปริดกะปรอยที่เกิดจากผลข้างเคียงของยาคุมกำเนิด โดยเฉพาะยาคุมกำเนิดชนิดที่มีฮอร์โมนต่ำ หรือเกิดจากการทานยาไม่ตรงเวลาส่วนสาเหตุจากการตั้งครรภ์นั้น หากการทานยาคุมแผงที่ผ่านมา ได้มีประจำเดือนมาเป็นปกติ คือมาในช่วงที่ทานยาเม็ดแป้ง หรือเม็ดที่ 23 ก็แสดงว่าไม่ได้มีการตั้งครรภ์เกิดขึ้นค่ะแนะนำให้สังเกตอาการไปก่อน หากเลือดออกเพียงไม่กี่วัน แล้วหายไป ก็ไม่ได้อันตรายอะไร แต่หากเลือดยังคงออกมาเรื่อยๆ หรือมีปริมาณมาก หรือมีปวดท้องน้อยมากขึ้น ก็ควรไปพบสูติ-นรีแพทย์เพื่อหาสาเหตุอื่นๆ เช่น มีมดลูกอักเสบ มีเยื่อบุโพรงมดลูกหนาตัวผิดปกติ มะเร็งปากมดลูก เป็นต้น